Android’dan ikki yil keyin iPhone uchun Google Analytics dasturi ishlab chiqildi

17-iyuldan boshlab Google Analytics dasturini iPhone uchun yuklab olish mumkin bo‘ldi. Bu haqda Mashable ma’lumotiga asoslanib “Parol” nashri xabar berdi.
iPhone uchun mo‘ljallangan bu dasturning Android qurilmalarga mo‘ljallangan versiyasi esa ikki yil oldin chiqarilgan edi.

Xuddi Android’dagi dastur kabi iPhone’da ham Google Analytics yordamida saytingizga ayni paytda va ma’lum vaqt (kun, hafta, oy) oralig‘ida qancha odam tashrif buyurayotganini bilish mumkin. Shuningdek, Google Analytics saytga qaysi manbalardan tashrif buyurilayotgani va kunning qaysi paytida tashriflar soni ko‘proq bo‘layotganini ko‘rsatadi.
Ta’kidlash joiz, iPhone uchun mo‘ljallangan Google Analytics dasturi iPad planshetlarida ishlamaydi.